Din episoadele anterioare...
Știi ce să scrii în prima ta povestire?
Rosemary Leveaux! Vrei să devii stea de cinema?
O jumătate de duzină de copaci au țepi de metal în ei.
Roy a plecat demult. Roy e singurul bărbat pe care l-am iubit.
Îi caut pe Becky și Cody Hastings. Sunt mătușa lor.
Nu știam că Becky și Cody au o mătușă.
Nici ei nu știu. Cel puțin, nu încă.
Eu și Lydia, sora mea, am pierdut legătura cu ani în urmă.
Lydia a fost mama lor?
Părinții mei au dezmoștenit-o când ea a fugit cu iubitul ei.
Eram în Paris când am aflat de la o prietenă vestea
că Lydia și soțul ei au murit.
Într-un accident de automobil.
M-am dus acasă cât de repede am putut.
- Cum ați știut că sunt aici copiii? - Am angajat un detectiv.
Nu vă pot mulțumi îndeajuns pentru ce ați făcut pentru ei.
Am făcut-o cu bucurie.
Văd asemănarea de familie. Becky are zâmbetul dv.
O să zâmbească mult de acum încolo.
O să le ofer acestor copii tot ceea ce le-a lipsit,
tot ce sora mea și-ar fi dorit pentru ei.
O să le placă în Davenport.
Îi luați cu dv. în Davenport?
Desigur. Sunt singura rudă a lor în viață.
Dar nici nu-i cunoașteți.
Sunt copiii surorii mele. E tot ce trebuie să știu.
Eu și soțul meu avem o proprietate pe lac. E loc suficient.
- Doar nu credeați că o să rămână aici... - Nu știu ce să cred acum.
Trebuie să mă cazez la hotel.
- Când îi pot vedea pe copii? - Au plecat la școală.
- Să mă întorc diseară? - Da, e bine așa.
- Dnă Connors... - Carolyn.
Poate că eu ar trebui să le spun copiilor că ați venit să-i luați în Davenport.
Cum credeți că e mai bine.
Ce se petrece?
Conducem o anchetă legală. Vă rog să nu interveniți.
Insist să știu ce căutați.
Asta caut.
Țepușe pentru copaci folosite pentru sabotarea fabricii lui Coulter.
Nu le-am mai văzut.
Dle primar, trebuie să veniți cu mine.
Sunteți arestat.
Mergeți.
POLIȚIA CĂLARE SECȚIA REGIONALĂ
E un titlu de creanță.
Presupune că ești de acord să te prezinți în instanță.
Sunteți atât de orbi, încât nu vedeți că e o înscenare?
Știm ce am găsit în mașina ta.
Ai face orice să stai între mine și Nora.
Henry, nu e ceva personal.
Eu și Nora suntem divorțați. E treaba ei ce face.
Iartă-mă dacă e greu de crezut, având în vedere situația actuală.
O să mă preocupe mereu bunăstarea ei,
dar asta nu are nicio legătură cu ce se petrece aici.
Nu eu am pus țepușele pe copaci.
Atunci, spune-i asta judecătorului, Henry.
Nu vrei să ieși în pauză?
Vreau să lucrez la proiectul meu pentru concurs.
Poate o să-ți facă bine puțin aer curat. Trebuie să-ți dezmorțești picioarele,
ca să capeți iar putere să mergi.
Îmi doresc mult să câștig.
N-am visat niciodată că o să am șansa să obțin o bursă.
Ce ai zice de o pauză de cinci minute? Te poți întoarce apoi.
- Bine. - Bine.
- Știi ceva? - Ce?
Tatăl tău ar fi foarte mândru de tine.
- Sunt îngrijorată că faci prea multe. - Sunt obișnuită cu munca grea.
Dar și tu trebuie să ai grijă de tine.
- Unde e Oliver? - L-am lăsat cu o prietenă în tabără.
E totul în regulă?
Nu vreau să par nerecunoscătoare.
Ai ajutat mulți oameni din tabără, inclusiv pe mine, dar...
Nu te-am rugat să vorbești cu Roy.
După ce ai făcut-o, m-am gândit că poate o să fie bine.
Tot ce am făcut a fost să-mi fac speranțe deșarte.
Cred că o să se răzgândească. Are nevoie de timp.
Te rog...
Nu mai trebuie să faci altceva.
Am dat-o în bară.
- Nu vrea să fie iar rănită. - Roy ține la ea.
Nu știu ce să-i spun ca să-l fac să se răzgândească.
Uneori, e nevoie de mai mult decât de cuvinte.
Așa este.
Nu-mi vine să cred cât de norocos am fost să te găsesc.
Nici mie nu-mi vine să cred cât de norocoasă am fost să fiu găsită.
Rosemary, sunt unul dintre cei mai mari fani ai tăi
și ești mult mai frumoasă în realitate decât pe scenă.
Nu trebuie să spui asta.
Aș vrea să știi că am venit aici ca să opresc producția filmului.
- De ce? - Vedeta noastră a renunțat.
Mary Medford?
Griffith i-a oferit un contract pentru trei filme și i-a dublat salariul.
În loc să opresc producția filmului,
mi-ar plăcea să-i preiei rolul.
Poftim? Ce? M-ai rugat cumva să interpretez mireasa șovăitoare?
Știu că e un risc, dar te-am văzut pe scenă și cunosc talentul.
Cu ocazia potrivită, poți avea o carieră pe cinste.
Am vorbit cu Jack despre asta.
Carolyn Connors e ruda lor cea mai apropiată. Nu pot face nimic legal.
Nici eu nu cred că poți.
Cum o să le explic asta?
Sinceritatea e, de obicei, cea mai bună politică.
Începea să le fie bine aici.
Nu încape îndoială că le-ai schimbat mult viața.
I-ai găzduit și te-ai ocupat de ei când au avut cea mai mare nevoie.
Dar e chiar așa de rău să locuiască la mătușa lor?
N-am spus că e o persoană rea.
Din tot ce ai spus, pare o persoană foarte bună.
Se pare că le poate oferi o viață foarte frumoasă.
Știu și mă bucur pentru ei.
Doar că e greu să renunț la ei.
Cu cât te opui mai mult, cu atât mai greu o să fie.
Și pentru tine, și pentru copii.
- O să-mi spui să mă rog să am putere? - Bănuiesc că deja ai făcut-o.
Nu-mi vine să cred că l-ai arestat pe Henry Gowen.
Probele indică faptul că e vinovat, dar nu sunt sigur.
E o întorsătură minunată pentru povestea mea.
Henry Gowen apare în povestea ta?
- Doar e primarul. - Da.
Eu apar?
- Apare un polițist pe nume Theodore. - Povestește-mi despre Theodore.
- E greu de descris. - Poate-mi permiți să citesc ce ai scris.
- Încă n-am terminat. - Uite cum facem.
Mă lași să citesc ce ai scris până acum și-ți pregătesc cina azi.
Ai încheiat un târg dificil.
Ora 19:00, la tine acasă. Sigur gătesc mai bine decât Theodore.
Jesse?
Jesse!
Ce s-a întâmplat?
Yost m-a concediat. Trebuie să reducă personalul de când s-a închis fabrica.
- Îmi pare foarte rău. - Scuzele nu rezolvă nimic.
Voiam doar...
Faci ceva bun pentru acești oameni,
dar nu le pasă.
Li se întâmplă tuturor.
N-ar trebui să mi se întâmple mie!
Probabil că asta primești aici în schimb pentru faptul că ești un erou.
Jesse, așteaptă!
Am comandat o lamă nouă pentru gater,
dar fabrica spune că o să dureze câteva săptămâni până o să ajungă.
Încearcă să le oferi angajaților un avans salarial.
Trebuie să găsim o modalitate de a-i ajuta în perioada asta.
Dle Coulter, sunteți foarte binevoitor, dar nu știu dacă aveți banii.
Știu. Încearcă să găsești o soluție.
- Să văd ce pot face. - Mulțumesc.
Nu așa arată un om fericit.
Știu că nu-ți e ușor cu închiderea fabricii de cherestea.
Să te văd mă ajută mult.
Cum se face că, deși nu ești în apele tale, știi exact ce să spui?
Nu sunt lipsit cu totul de farmec.
- Am niște vești fantastice. - Te ascult.
Producătorul filmului mi-a cerut să o înlocuiesc pe Mary Medford în film.
E minunat.
- Dar nu ești fericit. - Nu...
Chiar sunt. Sunt foarte fericit pentru tine.
Îmi fac griji pentru tine.
Asta nu o să ne ajute cu nimic, dar știu ce o să ne ajute.
Ce?
Ai visat mereu să fii vedetă.
Asta e șansa ta. Du-te acolo și arată-le tuturor cât de talentată ești.
Abigail, nu pot să-mi imaginez ce simți acum.
Carolyn le poate oferi multe lucruri pe care eu nu le pot oferi.
Nu în genul celor pe care le oferi tu.
Nu contează. Să ai o familie care le poate susține financiar nevoile
e o adevărată binecuvântare.
- Ei știu? - Încă nu.
O să le spun la cină.
Ce surpriză...
Nu aveam ce să fac la hotel,
așa că m-am gândit să trec să-i cunosc pe copii.
E adevărat? O să locuim cu ea?
Da, scumpule. E adevărat.
De ce ne ia cu ea?
N-o privi așa. Tu și Becky o să locuiți într-o casă mare.
Dar nu vreau să locuiesc într-o casă mare. Vreau să locuiesc aici.
Prietenii mei sunt aici. Tu ești aici.
Da, dar o să ne scrii scrisori și o să vii în vizită oricând vrei.
- O să mă vizitezi și tu? - Desigur.
N-o să-mi dai camera nimănui?
Nu. O să te aștepte aici exact așa cum ai lăsat-o.
Mătușa Carolyn spune că o să ne ducă în diverse locuri.
Pare distractiv!
- Îți pot aduce cadouri. - Și-mi poți trimite vederi.
Și le pot trimite și prietenilor mei, ca nimeni să nu mă uite.
Cum să te uităm?
N-am știut că o să-l supere așa de tare.
O să fie în regulă.
E doar un șoc.
Să luăm mâine micul dejun împreună,
ca să ne cunoaștem mai bine.
Bine.
Și nu-ți face griji.
O să scapi de scaunul cu rotile în curând.
Mă gândesc că o călătorie în Elveția e posibil să te ajute.
Pare interesant. Nu-i așa?
La revedere, draga mea.
Edith nu-i vrea.
De ce?
E așa cum ți-am spus, nu vrea bani.
Și eu ți-am spus, nu ne-am înțeles.
Poate pentru că nu te-ai străduit destul.
- N-ai fost acolo. - Știu că ești tânăr...
Nu știi nimic!
Eu și Edith n-ar fi trebuit să ne căsătorim!
- Nu eram pregătit să mă dedic familiei. - Nu poți fugi mereu de problemele tale.
- Și ce trebuia să fac? - Să vorbești cu ea.
Să rezolvi. Să recunoști că a fost greșit ce ai făcut.
Tot ce făcea tata era să țipe la mama.
- Ar fi fost mai bine dacă ar fi plecat. - Roy, nu ești tatăl tău.
Nu trebuie să faci aceleași greșeli ca el.
- E prea târziu. - Niciodată nu e prea târziu.
- N-am vrut s-o rănesc. - Atunci vorbește cu ea. Spune-i ce simți.
Ce rost are?
Ăsta e rostul.
Îl cheamă Oliver. Și merită să aibă o mamă și un tată.
Nu vreau să văd.
Faptul că ți-e frică nu te face un laș.
Nu trebuie să fii soțul perfect sau tatăl perfect. Nimeni nu este.
Doar că...
- Nu știu dacă o pot face. - Cel de Sus crede că poți.
Altfel, nu ți-ar da această șansă.
- Putem vorbi puțin? - Te rog...
Nu pot să stau.
Am venit doar să-ți spun că nu-mi place ce ai făcut.
Ce am făcut, mai exact?
Te-am rugat să mă lași pe mine să le spun copiilor ce se întâmplă.
În schimb, le-ai spus tu. Nu aveai dreptul.
Aveam toate drepturile. Sunt mătușa lor.
Cea mai apropiată rudă a lor în viață, ceea ce mă face tutorele lor legal.
Asta nu înseamnă că știi ce e mai bine pentru ei.
Și tu știi?
Nu cred că e o idee așa de bună să se mute cu tine în Davenport.
- Nu-mi amintesc să-ți fi cerut opinia. - Locuiesc aici. Aici e casa lor.
Dnă Stanton, te rog. Nu vreau să ne certăm.
- Nu e civilizat. - Nu-mi pasă dacă nu e civilizat.
- Îmi pasă de Becky și de Cody. - Și mie.
Ai timp până marți să le faci bagajele.
Asta le oferă tuturor timp suficient să-și ia la revedere. Nu-i așa?
E prea repede.
Încerc să fiu rezonabilă,
dar, dacă situația o să devină neplăcută, putem pleca mai repede.
Am înțeles că ai rămas fără slujbă.
Oricum nu-mi plăcea prea mult.
E regretabil,
deși am o ocazie pentru tine, dacă ești interesat.
Ce vrei să fac?
- Ai citit paginile pe care ți le-am dat? - Da.
Doar că... Am simțit că trebuie să fie mai multe.
- Despre Theodore? - Nu, mai multă acțiune.
- Acțiune? - Da.
Cum ar fi un schimb de focuri de armă.
- Nu scriu despre așa ceva. - Ar putea fi minunat. Gândește-te!
Theodore se confruntă cu banda Garrison sau Tolliver.
Sunt trei împotriva unuia.
- O domniță aflată în pericol... - Sau ce zici de asta?
Theodore face o laringită gravă
și nu mai poate da nicio sugestie...
Elizabeth, doar nu te-ai supărat pe mine că-ți sugerez idei...
Nu, sigur că nu, doar că... Uneori, mă îndoiesc de mine.
Mă îndoiesc că o să pot vreodată să scriu ceva
suficient de bun, încât să fie publicat.
Ascultă-mă...
Nu sunt multe femei
care scriu despre cum e viața la frontieră.
Ai ceva foarte important de spus.
Poate că am nevoie de mai multă încurajare.
Cum e asta?
Încurajator.
Bill, l-ai arestat pe Henry fiindcă nu-ți place să ne vezi împreună?
A fost arestat fiindcă am găsit probe în mașina lui.
A spus că i s-a făcut o înscenare.
Și Henry Gowen spune mereu adevărul.
Uneori, vedem doar latura cuiva pe care vrem să o vedem.
Exact.
Și tu îi vezi doar latura pe care vrei să i-o vezi.
Ești mereu oarbă când vine vorba de acest bărbat.
Aș putea spune asta și despre tine.
Te-ai gândit vreodată că poate te folosește ca să se răzbune pe mine?
Henry nu m-ar răni niciodată.
Mi-aș dori să fiu la fel de sigur de asta ca tine.
Tot sper că e un vis și că o să mă trezesc brusc.
Orice s-ar întâmpla, trebuie să fii mândră de ce ai făcut cu acei copii.
Simt că sunt testată.
Dumnezeu nu ne dă mai mult decât putem duce.
Sigur că nu.
Și știu că trebuie să fiu puternică și să fac ce trebuie.
Dacă vrei să știi adevărul, m-am săturat să fiu testată.
Abigail...
Cody și Becky nu pleacă definitiv. O să-i revezi.
- Nu știu de ce se întâmplă asta. - Nici eu.
Dar știu că există un plan.
Și știi și tu.
CÂRCIUMĂ
O să vă placă noua voastră casă din Davenport.
E un pârâu în spate, unde puteți prinde mormoloci și puteți arunca pietre.
- Mie-mi place să joc baseball. - Poți face și asta.
Becky, draga mea, imediat ce ne instalăm,
putem merge să-ți cumpărăm o garderobă nouă.
Rozul ți s-ar potrivi.
Rozul e drăguț.
Îmi pare rău să vă întrerup.
Dna Abigail m-a rugat să vă spun că e timpul să vă pregătiți pentru școală.
- Se pare că nu le-a fost foame. - Sau că nu le-a plăcut compania.
Trebuie doar să vă cunoască. Și probabil că sunt puțin speriați.
- De mine? - Nu, de viitor.
Cody s-a obișnuit cu viața de aici și Becky abia își descoperă pasiunea.
Care e?
- Știința și matematica. - Nu.
N-o să aibă timp de așa ceva. Începe sezonul social.
Nu și dacă o să fie prezentată anul ăsta.
Există mereu timp pentru lucrurile care-ți plac.
Și o să-i placă să fie introdusă în înalta societate.
Mă scuzați, am de cumpărat câte ceva.
Dră Thatcher, mi-a făcut plăcere să vă revăd.
Trebuie să vii la Hollywood după ce terminăm Mireasa șovăitoare.
Spui asta doar ca să fii drăguț.
Nu mă înțelege greșit, dar ești o investiție pentru mine.
- O investiție? - Da.
Un film n-o să te facă vedetă și n-o să-mi aducă bani.
Dacă vii însă la Hollywood și muncești din greu,
îți garantez că, după al treilea film, o să fii mai renumită decât Mary Medford.
Nu poți garanta asta.
Rosemary, Hollywood e orașul viselor și nimeni nu are vise mai mărețe decât mine.
Am auzit că lucrezi pentru Gowen acum.
Mă plătește de două ori mai mult decât la magazin.
Știu că ești interesat de salariul mai mare,
dar să nu faci ceva ce o să regreți.
Pot să-mi port singur de grijă.
Dacă oamenii tot iau bani, ar trebui să închidem banca.
Ultimul lucru de care avem nevoie e riscul de lichiditate.
Vă promit că n-o să fie nicio problemă.
- Sunt aici dacă aveți nevoie de mine. - Mulțumesc. Dle sergent?
Îmi pare rău, dar nu vă putem oferi împrumutul ca să cumpărați pământul.
Cel puțin, până când situația revine la normal.
Dle Jenkins, nu vă faceți probleme.
Majoritatea oamenilor nu sunt așa de treabă ca dv.
Am oferit un singur împrumut luna trecută
și asta pentru că dl Barrett a avut jumătate din avans.
Dl Barrett cumpără casa în care stă cu chirie?
- Cea de lângă dra Thatcher? - Da.
Cum de stă așa de bine cu banii, când toți ceilalți au de suferit?
Poate că obține două salarii.
Ne-am gândit mereu că e vorba de cineva din interior.
Întrebarea e pentru cine lucrează.
Urmele de cauciuc duc până la parcela unde copacii au fost găuriți de țepușe.
Jack, noi am presupus că sunt de la mașina lui Gowen.
Fiindcă asta a vrut cineva să presupunem.
- Vă place proiectul meu? - Mi se pare fantastic.
Dar verifică însă cum se scrie „miere”.
Becky, juriul o să vină în două zile. Nu vrei să termini eșafodajul?
Ce rost mai are?
Becky...
Mătușa Carolyn n-o să mă lase să merg la școală chiar dacă o să câștig bursa.
Nu poți renunța.
Și trebuie să-i arăți mătușii tale ce contează pentru tine.
Becky, ai ajuns așa de departe... Nu poți renunța acum.
Ce se mai aude?
Nu mai durează mult.
Coulter o să iasă în curând din afaceri.
Găurirea copacilor cu țepi l-a adus la limită.
Imediat ce-i cumpăr fabrica,
o să te promovez în postul de șef de echipă pentru toate fabricile mele.
Greu lucru de făcut dintr-o celulă!
Mi-e teamă că ai rămas fără slujbă.
Au fost retrase acuzațiile.
- Ar trebui să sărbătorim. - Nu avem ce să sărbătorim.
Nu crezi că a mers prea departe conflictul acesta cu Bill?
Nora, nu mai ești măritată cu el. Nu mai trebuie să-l aperi.
A făcut o greșeală. Sigur îi pare rău.
N-o să renunțe până când n-o să fiu ruinat și n-am de gând să permit asta.
- Exagerezi cu situația asta. - Nu ți-am cerut opinia.
Nora, trebuie să alegi.
Fie ești cu mine, fie ești împotriva mea.
Acum, că s-a terminat cu asta, sigur ai mai mult timp liber.
Sună de parcă ai avea un plan.
Ce ai zice ca, de data asta, să-ți pregătesc eu cina?
Se pare că trebuie să accept oferta.
De ce pare așa de fericită?
Te las pe tine să-ți dai seama.
Chiar te gândești să pleci la Hollywood?
James crede că teatrul e pe moarte și că filmele sunt viitorul.
Tot ce e posibil. Dar sunt și viitorul tău?
Să fim sinceri. De întinerit nu mai întineresc.
Nu mai am multe ocazii. Dacă nu o accept pe asta,
nu știu când sau dacă o să mai primesc alta.
Dacă asta simți cu adevărat, atunci n-ai cum s-o refuzi.
- Deci crezi că ar trebui să plec? - Cred că...
Ar trebui să faci orice te face fericită.
M-aș întoarce între filme.
- N-o să dureze o veșnicie. - Nu poți. Nu poți promite asta.
Nu ușurezi deloc situația.
Tot ce pot face acum e să nu îngreunez situația.
Nu m-aș fi gândit că Barrett a fost în spatele sabotajului.
Nu-mi vine să cred că spun asta, dar îi datorez scuze lui Henry Gowen.
Lee, nu ești singurul.
Abia aștept să le spun oamenilor mei că reîncepem activitatea.
- Atunci, ce mai cauți aici? - Bine spus! Mulțumesc.
- Dră Thatcher... - Dle Coulter...
Tocmai am aflat veștile.
- Gowen e nevinovat? - Da.
De data asta.
Și Wade Barrett părea așa de drăguț și de serviabil...
Ar trebui să mă îngrijoreze discernământul tău în ce privește bărbații?
Am luat o decizie bună sau două în trecut.
Cody, ce cauți aici?
Am vrut să vă dau asta înainte să plec.
Cody, e superbă.
Îmi pare rău că nu e la fel de drăguță precum cea pe care am spart-o.
Îmi strângeam alocația pentru una mai bună, dar, de vreme ce plec...
E la fel de drăguță.
Și e specială pentru mine, fiindcă e de la tine. Mulțumesc mult.
Dle sergent Thornton, vă pot cere o favoare?
- Orice. - Nu e pentru mine.
E pentru dna Abigail. Mi-a spus că eu sunt bărbatul casei.
Acum, că o să rămână singură, ați putea avea grijă de ea?
Da, îți promit că o să am grijă de ea. Cu toții o să avem.
Batem palma?
- Abia dacă te-ai atins de micul dejun. - Nu mi-e foame.
Nu am dispoziție de nimic acum.
Becky, e în regulă să plângi.
Poate că sunt pedepsită.
- Poate de asta sunt în scaunul cu rotile. - În niciun caz.
Poate...
Ești foarte puternică și ești pusă în fața unei provocări.
Uită-te la mine! Nu sunt puternică deloc.
Ba ești. Ești o fată remarcabilă, cu o tărie remarcabilă.
- Atunci, de ce sunt așa de speriată? - Face parte din provocare.
Uneori, chiar și cei mai puternici oameni sunt paralizați de ceea ce s-a întâmplat
și fac orice să evite să-și asume singurul risc care le poate schimba viața.
Dacă n-o să se schimbe niciodată nimic?
Trebuie să ai credință că o să se schimbe.
PRĂVĂLIA LUI YOST
Și trei dintre acestea, vă rog.
Aveți gusturi bune, dnă. Vi le împachetez.
Mulțumesc.
- Sunt preferatele mele. - Cine știa că săpunuri așa de bune...
...pot fi găsite într-un oraș așa de mic?
Avem mult mai multe de oferit decât doar săpun bun.
Desigur că aveți. E un loc minunat.
E puțin mai aspru decât sunt eu obișnuită, dar e cu adevărat fermecător.
Dnă Connors, știu că aveți planuri pentru Becky, dar acestea nu includ facultatea.
Dră Thatcher, îmi pasă foarte mult de nepoata mea
și nu vreau să-și risipească viața cum a făcut mama ei.
Nu înțeleg.
Nu vreau să arăt lipsă de respect pentru tatăl copiilor,
dar mama lor s-a măritat cu un bărbat care nu a fost de demnitatea ei.
Îmi doresc ceva mai bun pentru Becky.
- Dar Becky nu-și dorește asta. - E doar un copil.
Becky e o fată inteligentă.
E cu ani înaintea tuturor de vârsta ei, fiind înzestrată cu un intelect deosebit.
Iertați-mă că sunt directă, dar „intelectul” nu atrage de obicei un soț.
Becky poate realiza foarte multe în viață, dacă o să-i permiteți.
Acum e însă pregătită să renunțe. Nici nu mai vrea să meargă.
- V-a spus ceva? - De ce nu veniți la Târgul de Știință?
Ar însemna foarte mult pentru ea.
Nu te-am rugat să nu mai faci lucruri pentru mine?
M-ai rugat?
Probabil că e din cauza vremii proaste. Uneori, îmi afectează auzul.
Faith mi-a spus că ai împrumutat medalionul. N-ai de gând să renunți.
Nu când e vorba de ceva de care-mi pasă.
Edith,
îmi pare foarte rău dacă ți-am trezit speranța.
Știu că ai fost bine intenționat.
Asta înseamnă că mă pot întoarce la treabă?
Asta e sarcina mea.
Roy?
Știu că am greșit.
Dar crezi că...
M-ai putea ierta?
Vreau să fim o familie.
Nu pot promite că o să fiu bun la asta.
Nu trebuie să promiți.
Ai vrea să-ți vezi fiul?
Foarte mult.
COMPETIȚIA REGIONALĂ DE ȘTIINȚĂ
Când o să fiu mare, o să fiu doctor de urși.
- Adică veterinar? - Nu. Doctor de urși.
Sunt câteva proiecte foarte impresionante aici.
Interesant!
Cum e susținută greutatea?
Prin cabluri de suspendare și prin grinzi. Proiectul lui Roebling.
Calculele ei sunt aici.
- Și n-ați ajutat-o? - Nu, dle.
E muncă de nivel de facultate. Avem un câștigător!
- Mama ei e aici? - Puteți vorbi cu mine.
- Sigur sunteți foarte mândră. - Da.
Chiar dacă nu o să câștige bursa în runda următoare,
deși nu văd de ce nu ar câștiga-o,
trebuie să se înscrie la o universitate tehnică.
- Unde să-și poată dezvolta talentul. - O să mă gândesc la asta.
Aș vrea să fac o poză cu câștigătorul.
Desigur. Becky...
Vin cu tine dacă ești speriată.
Pentru o viitoare vedetă de cinema, nu pari foarte fericită.
Am crezut mereu că oamenii ar trebui să-și urmeze visurile,
doar că eu nu mai știu care sunt visurile mele.
Visurile se pot schimba.
- Crezi? - Sigur.
Ai venit în Hope Valley în căutarea unei iubiri mai importante pentru tine
decât să devii o vedetă.
N-a decurs exact cum mi-am plănuit. Din câte îmi amintesc, din cauza ta.
Dar ai rămas oricum.
Se pare că orășelul mi-a devenit drag.
Asta pentru că ai găsit o viață aici și nu te-ai simțit niciodată incompletă.
Nu până când cineva a spus că-ți lipsește ceva,
ceva ce nu ți-a trebuit mult timp.
Mi-aș dori să nu fie așa de derutant.
Nu este.
Rosemary, inima ta te-a chemat aici. Ascult-o!
- Cody își ia doar o valiză? - Își lasă restul lucrurilor aici.
Știu că e greu pentru tine, dar cred că e cel mai bun lucru pentru ei.
Știu.
Acum...
- În primul rând, fără ciuperci. - Poftim?
Lui Cody îi place piureul cu sos, dar îi displace să conțină ciuperci.
Fără ciuperci în sos.
Și nu-i face baie cu apă prea fierbinte. N-o să intre până n-o să fie călduță.
Și seara, la culcare,
îi place să fie învelit până la gât, dar nu prea strâns.
O să țin minte asta.
Abigail...
Înainte să-i iau,
aș vrea binecuvântarea ta.
Spune-mi că-i iubești la fel de mult ca mine și o să o ai.
Bine. Începem de la fereastră,
după care focalizăm spre ușă, pentru intrarea ei.
Iat-o! Mireasa șovăitoare în persoană, chiar la timp.
Se spune că sincronizarea e totul.
Rosemary, ești uluitoare.
Ești gata?
James, ar trebui să vorbim.
Ți-l dau pe Brownie. O să aibă grijă de tine.
Becky, o să-ți fie bine.
Îmi promiteți că-mi scrieți?
Pagini întregi.
E timpul să ne luăm la revedere.
Te rog, nu-mi da drumul.
Din păcate, trebuie.
Ba nu.
Vreau ce e mai bun pentru copii.
Ai avut dreptate despre ce e mai bun.
Înseamnă că nu mai trebuie să plecăm?
Trebuia să-mi dau seama mai repede.
Cody e fericit aici. Aici e locul lui.
Cum rămâne cu Becky?
Poate rămâne până la competiția pentru burse de săptămâna viitoare.
- Pot? - Da.
Chiar dacă nu o să câștigi,
eu și unchiul tău o să plătim ca să urmezi cea mai bună școală din țară.
Mulțumesc mult.
Ești sigură că vrei să faci asta?
Cred că da. Dar nu o să merg dacă nu vrei.
- O să te întorci în vacanțe? - Desigur. Ești fratele meu.
Nu iubesc pe nimeni mai mult decât pe tine.
Mulțumesc.
M-am străduit atât să fac ce am crezut că e bine pentru ei,
încât n-am văzut că tu ești asta.
- Sper să vii în vizită. - Mi-ar plăcea.
Ești ruda lor. Ești bine-venită oricând.
Se spune că e un moment pentru toate.
Pentru Cody, e momentul să înceapă o nouă viață cu Abigail.
Pentru Becky, e timpul să ajungă la stele.
Pentru Roy și Edith, e momentul pentru un început nou.
Și pentru mine?
E momentul să sper.
- M-am gândit la povestea ta. - Abia aștept să aud.
- Am observat că încă nu ai un final. - Asta pentru că-l tot schimb.
Trebuie să construiești un moment memorabil.
- Te-ai gândit la ceva? - Da.
Polițistul Theodore poate salva situația.
Sau poate că domnița principală o poate salva. Mânuiește bine pistoalele.
- Și e o călăreață expertă. - Altceva?
Coafura ei nu se strică niciodată și e chiar talentată la cioplit lemnul.
- La cioplit? Pare femeia perfectă. - Aproape.
- Dar trebuie să aibă și o slăbiciune. - Are.
- Care? - Polițistul Theodore.
Bună!
Unde e echipa de filmare?
Au împachetat și au plecat.
Partea frumoasă e că mi-au permis să păstrez rochia.
De ce au plecat?
Când i-am spus lui James că nu merg la Hollywood,
mi-a zis că nu merită să investească în talentul meu.
Ai decis să nu mergi la Hollywood?
Poate că James are dreptate. Poate că filmele sunt viitorul.
Dar viitorul meu e aici.
Cu tine.
- Chiar crezi asta? - Din toată inima.
Știu că nu sunt un regizor renumit ca Tobias Pope
sau un producător extravagant ca James Addison, dar...
Există un alt rol în care consider că ai fi perfectă.
Ce fel de rol?
Rosemary Leveaux,
vrei să fii soția mea?
Lee... Desigur că vreau. Da!
Da!
Subtitrarea: Raluca Glancz